സിഎസ്ബി ബാങ്കിന് ഐഎസ്ഒ സര്ട്ടിഫിക്കേഷന് തൃശൂര്: സിഎസ്ബി ബാങ്കിന്റെ ഇന്ഫര്മേഷന് സെക്യൂരിറ്റി മാനേജ്മെന്റ് സിസ്റ്റത്തിന് ബ്രിട്ടീഷ് സ്റ്റാന്ഡേര്ഡ്സ് ഇന്സ്റ്റിറ്റ്യൂഷന്റെ ഐഎസ്ഒ 270012013 സര്ട്ടിഫിക്കറ്റ് ലഭിച്ചു. ഉപയോക്താക്കള്ക്ക് കൂടുതല് മെച്ചപ്പെട്ടതും സുരക്ഷിതവുമായ സേവനങ്ങള് ഉറപ്പാക്കിയതിനാണ് അംഗീകാരം. വിവരങ്ങളുടെ സുരക്ഷ, ഐടി, ഡാറ്റാ കേന്ദ്രങ്ങളുടെ പ്രവര്ത്തനം തുടങ്ങിയവയില് കൂടുതല് വിപുലമായ പ്രവര്ത്തനങ്ങള്ക്കുളള സാധ്യത കൂടിയാണ് ഈ സര്ട്ടിഫിക്കേഷനിലൂടെ ലഭ്യമാകുന്നതെന്നു മാനേജിംഗ് ഡയറക്ടറും സിഇഒയുമായ സി.വി.ആര്. രാജേന്ദ്രന് പറഞ്ഞു. ഉപഭോക്താക്കളുടെ രഹസ്യാത്മകത, ഡാറ്റാ സംരക്ഷണം, വ്യക്തിത്വം എന്നിവ സംബന്ധിച്ച് ഏറ്റവും ഉയര്ന്ന നിലയിലുള്ള സുരക്ഷിതത്വം നല്കാനുള്ള ബാങ്കിന്റെ പ്രതിബദ്ധതയെ ശരിവയ്ക്കുന്നതാണ് ഐഎസ്ഒ സര്ട്ടിഫിക്കേഷനെന്ന് റീട്ടെയില്, എസ്എംഇ, സാങ്കേതികവിദ്യ, ഓപ്പറേഷന്സ് വിഭാഗം പ്രസിഡന്റ് പ്രലയ് മൊണ്ടല് ചൂണ്ടിക്കാട്ടി.